AAI วิ่ง 5% ดีมานด์อาหารสัตว์เลี้ยงพุ่ง คาดดันกำไรปี 65-67 โตต่อเนื่อง
AAI วิ่ง 5% ราคาแตะ 7.05 บ. ลุ้นกำไรปี 65-67 โตต่อเนื่อง รับดีมานด์อาหารสัตว์เลี้ยงพุ่ง ลุยขยายกำลังผลิต โบรกแนะซื้อเป้า 8.70 บ.
AAI วิ่ง 5% ลุ้นดีมานด์อาหารสัตว์เลี้ยงพุ่ง ดันกำไรปี 65-67 โตต่อเนื่อง โบรกแนะซื้อเป้า 8.70 บ.
1 ก.พ. 2566

ผู้สื่อข่าวรายงานว่า วันนี้ (1 ก.พ.66) ล่าสุด ณ เวลา 12:12 น. ราคาหุ้นบริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI อยู่ที่ระดับ 7.05 บาท บวก 0.35 บาท หรือ 5.22% สูงสุดที่ระดับ 7.05 บาท บวก 6.65 บาท ด้วยมูลค่าซื้อขาย 126.72 ล้านบาท

ทั้งนี้ บล.ทิสโก้ ระบุในบทวิเคราะห์ แนะนำ “ซื้อ” หุ้น AAI ราคาเป้าพื้นฐาน 8.70 บาท/หุ้น คาดกำไรไตรมาส 4/65 ที่ 208 ล้านบาท เติบโตเล็กน้อย 3% เมื่อเทียบจากปีก่อน และ 6% เมื่อเทียบจากไตรมาสก่อน จากความต้องการอาหารสัตว์เลี้ยงที่ยังคงเพิ่มขึ้นตามภาพรวมของอุตฯ ยังคงประมาณการกำไรปี 66 ที่ 961 ล้านบาท เติบโต 25% และกำไรปี 67 ที่ 1,116 ล้านบาท เติบโต 6% จากการขยายกำลังผลิตอาหารสัตว์เลี้ยง และกลยุทธ์การรับจ้างผลิต